આજની સાંજ તમે સહુએ "ગુર્જર જુથ"ને ફાળવી તે માટે હાર્દિક આભાર. તો તમ સહુ વિદ્વાનોને પ્રશ્નતો થતો જ હશે કે આ ગુર્જર જુથ છે શું? તો આ ગુર્જર જુથ છે આપણાં ગુજરાતી સાહિત્ય જોડે ફરી મેળાપનું સ્થળ. બાળપણનાં જોડકણાં, જુવાનીનાં રંગીન સ્વપ્નાઓ જેવી કવિતાં-વાર્તાઓ, હાસ્ય અને ઉંમર સાથે વધતાં તત્વજ્ઞાનને નવેસરથી અને એકબીજાં સાથે જીવવાનું માણવાનું સમજવાનું સ્થળ. જ્યાં પુસ્તક પરિચય, થોડિક કાવ્યધારાની વાંછટો, ગીતોની રમઝટ અને વચ્ચે વચ્ચે હાસ્યનો ફુવારો, જેથી અને જેમાં સહુને આનંદ થાય. આપણને સહુને સફળ વ્યક્તિ થવું છે, પણ તમે કોઈ પણ સફળ વ્યક્તિની આદતો જોશો તો ખ્યાલ આવશે કે એ સહુ વ્યક્તિઓનાં જીવનમાં પુસ્તકોએ એક અનેરો અને ખુબ જ મહત્વનો ભાગ ભજ્વ્યો હશે. ઘણાંને થશે કે અમને સાહિત્યમાં જરાયે રસ નથી, પણ એ સાચું નથી કારણકે આપણે સહુ ક્યારેક ને ક્યારેક કંઈક તો વાંચતા હોઈએ જ છીએ, દાખલાં તરીકે એક ડોક્ટર મેડિકલ જર્નલ્સ વાંચતો હોય કે એક વેપારી-ઉધ્યોગપતી ફોરચ્યુન મેગેઝિન કે પછી કોઈ ભાગવદ્ વાંચતુ હોય. આ બધાં જ એક રીતે સાહિત્યનો ભાગ જ છે.